b'\n_START_ARTICLE_\nNuolenp\xc3\xa4\xc3\xa4kirjoituksen synty\n_START_PARAGRAPH_\nNuolenp\xc3\xa4\xc3\xa4kirjoituksen synty oli nuolenp\xc3\xa4\xc3\xa4kirjoitusta edelt\xc3\xa4neen kuvakirjoituksen _NEWLINE_synty ja sen kursivoituminen nuolenp\xc3\xa4\xc3\xa4kirjoitukseksi. T\xc3\xa4m\xc3\xa4 tapahtui Mesopotamiassa noin 3500\xe2\x80\x933000 eaa.\n_START_SECTION_\nLaskurahoista nuolenp\xc3\xa4\xc3\xa4kirjoitukseksi\n_START_PARAGRAPH_\nKuvakirjoitusta edelsiv\xc3\xa4t Kaksoisvirtainmaassa saviset laskurahat joita k\xc3\xa4ytettiin eniten noin 9000\xe2\x80\x933000 eaa. Iranissa 5000 eaa. keksityill\xc3\xa4 leimasineteill\xc3\xa4 saattaa olla my\xc3\xb6s osuutensa kirjoituksen synnyss\xc3\xa4._NEWLINE_Laskurahoja oli eri muotoisia. Laskurahoilla laskettiin esimerkiksi tuotettua viljaa. Niit\xc3\xa4 oli 16 eri tyyppi\xc3\xa4, muun muassa pallo, kartio, kiekko, sylinteri. Niit\xc3\xa4 saatettiin sinet\xc3\xb6id\xc3\xa4 savipallon sis\xc3\xa4\xc3\xa4n karavaanin matkaan, sen varmistamiseksi, ett\xc3\xa4 karavaanin ajaja ei varastanut lastista tavaraa._NEWLINE_Laskurahat ilmestyiv\xc3\xa4t maanviljelyn alun aikoihin. Vanhimmat 10000 radiohiilivuoden ik\xc3\xa4iset laskurahat on l\xc3\xb6ydetty Syyriassa sijaitsevan Tell Mureybatin kerrostumasta III ja L_NEWLINE_L\xc3\xa4nsi-Iranin Gand Darehin kerrostumasta III. N\xc3\xa4m\xc3\xa4 kaksi paikkaa sijaitsevat kaukana toisistaan._NEWLINE_Vanhimmat laskurahat olivat hyvin yksinkertaisia, esim. lampaan p\xc3\xa4\xc3\xa4n kuva, jossa ei ollut piirrelmi\xc3\xa4. N\xc3\xa4it\xc3\xa4 oli vain muutamaan tyyppi\xc3\xa4._NEWLINE_Pitk\xc3\xa4\xc3\xa4n k\xc3\xa4ytettiin vain muutamaa laskurahatyyppi\xc3\xa4, ensimm\xc3\xa4iset 4000 vuotta ne olivat hyvin yksinkertaisia._NEWLINE_Noin 4400 eaa. Uruk XVII ajalla alettiin k\xc3\xa4ytt\xc3\xa4\xc3\xa4 mutkikkaita laskurahoja. ne olivat aiemmin paremmin tehtyj\xc3\xa4 ja joissa muotoiltuihin savisiin figuureihin oli piirrelty. 3750 eaa. Uruk X-ajalla laskurahat olivat saman muotoisten sarjoja, ja niiss\xc3\xa4 oli monia piirrelmi\xc3\xa4 tai painumia. 3700 eaa. laskurahoja alettiin panna savikuoriin Iranin vuoristossa, Syyriassa ja Mesopotamiassa. N\xc3\xa4ihin aikoihin syntyiv\xc3\xa4t ensimm\xc3\xa4iset kaupungit._NEWLINE_Laskurahoja on l\xc3\xb6ydetty eniten ei-asuinrakennuksista, kuten Uruk-kaudella temppeleist\xc3\xa4. _NEWLINE_Uruk VI-kaudella 3500 eaa. laskurahojen k\xc3\xa4ytt\xc3\xb6 oli huipussaan. Laskurahat ovat monesti esimerkiksi onton savipallon sis\xc3\xa4ll\xc3\xa4._NEWLINE_Savipalloihin painettiin merkint\xc3\xb6j\xc3\xa4 laskurahoilla Uruk VI-V-kaudella noin 3500\xe2\x80\x933400 eaa. Savipallot olivat laskurahakuoria. T\xc3\xa4ll\xc3\xb6in oltiin en\xc3\xa4\xc3\xa4 yhden askelen p\xc3\xa4\xc3\xa4ss\xc3\xa4 kuvakirjoituksesta. Pian ulkopuolella olevat painummat muuttuivat ainoiksi merkeiksi.T\xc3\xa4m\xc3\xa4 tapahtui samalla Uruk VI-V aikakaudella noin 3500\xe2\x80\x933400 eaa. N\xc3\xa4in syntyiv\xc3\xa4t ensimm\xc3\xa4iset kuvamerkit. My\xc3\xb6s numerot tunnettiin Uruk V -kaudella noin 3400 eaa. j\xc3\xa4lkeen tai 3500\xe2\x80\x933200 eaa. l\xc3\xa4htien _NEWLINE_Noin 3100\xe2\x80\x933000 eaa. laskurahojen merkitys alkoi v\xc3\xa4het\xc3\xa4. ja ne h\xc3\xa4visiv\xc3\xa4t noin 800 eaa. menness\xc3\xa4. Laskurahoja ei en\xc3\xa4\xc3\xa4 k\xc3\xa4ytetty uusbabylonialaisella ajalla._NEWLINE_Kuvakirjoitus ilmestyi noin 3300\xe2\x80\x933100 eaa._NEWLINE_Niinp\xc3\xa4 savitaulu lienee ollut alkujaan laskurahoja sis\xc3\xa4lt\xc3\xa4v\xc3\xa4 savipallo, johon painettiin laskurahojen kuvia. Kun kuvia alettiin piirt\xc3\xa4\xc3\xa4, kirjoitus oli keksitty.\n_START_SECTION_\nKuvakirjoituksesta nuolenp\xc3\xa4\xc3\xa4kirjoitukseksi\n_START_PARAGRAPH_\nNuolenp\xc3\xa4\xc3\xa4kirjoitusta kirjoitetaan kolmis\xc3\xa4rm\xc3\xa4isell\xc3\xa4 piirtopuikolla saveen painamalla. Alussa savitauluihin piirrettiin saviruukkujen, el\xc3\xa4inten, ihmisten, t\xc3\xa4hkien, laivojen jne. kuvia._NEWLINE_Ajan kuluessa kirjurit helpottivat ty\xc3\xb6t\xc3\xa4\xc3\xa4n kirjoittamalla kuvamerkkej\xc3\xa4 vain tietyst\xc3\xa4 suunnasta tapahtuvin painalluksin. N\xc3\xa4in kirjoitus yksinkertaistui. Alussa alkuper\xc3\xa4inen muoto saattoi olla viel\xc3\xa4 tunnistettavissa._NEWLINE_Lopulta monien kuvamerkkien alkuper\xc3\xa4inen muoto h\xc3\xa4ipyi tunnistamattomiin._NEWLINE_Nuolenp\xc3\xa4\xc3\xa4kirjoitus kehittyi sumerilaisesta kuvakirjoituksesta noin 3000 eaa. alkaen._NEWLINE_Laskutaulut olivat yleisi\xc3\xa4 3500\xe2\x80\x933200 eaa. alkaen. _NEWLINE_Numeroita oli alettu kirjoittaa noin 3500\xe2\x80\x933400 eaa. Uruk V -kaudella, kuvia ilmestyi numeroiden rinanlle noin 3300 eaa. _NEWLINE_Noin ajalta 3300\xe2\x80\x933200 eaa. on l\xc3\xb6ydetty yksi kuutiomainen taulu, jossa kuvakirjoituksen edelt\xc3\xa4j\xc3\xa4\xc3\xa4 niin sanottua protopiktografista kirjoitusta,_NEWLINE_Kuvakirjoitusta ilmestyi Ki\xc5\xa1iin ja Tell Brakiin noin 3200 eaa. Tell Brakin taulussa saattoi olla yksi kuva ja lukua ilmaiseva painanne._NEWLINE_Varhasin \xc3\xa4\xc3\xa4nnekirjoitus (ideogrammit) ilmestyi Urukiin Uruk IV -kaudella v\xc3\xa4lill\xc3\xa4 3200\xe2\x80\x933100 eaa, ehk\xc3\xa4 \xc3\xa4\xc3\xa4nnekirjoitus jo 3240 eaa._NEWLINE_Er\xc3\xa4\xc3\xa4ss\xc3\xa4 Ki\xc5\xa1in taulussa n\xc3\xa4kyy, miten j\xc3\xa4lki on tehty tikulla piirt\xc3\xa4m\xc3\xa4ll\xc3\xa4 tai se on piirretyn n\xc3\xa4k\xc3\xb6ist\xc3\xa4, paitsi numeroissa._NEWLINE_Ainakin jotkut Urukin varhaisimmat taulut oli tehty painamalla saveen tikun s\xc3\xa4rm\xc3\xa4ll\xc3\xa4, ei piirt\xc3\xa4m\xc3\xa4ll\xc3\xa4, mik\xc3\xa4 enteili nuolenp\xc3\xa4\xc3\xa4kirjoitusta._NEWLINE_Noin 3000 eaa. D\xc5\xbeemdet Nasr -kaudella (Uruk III) kuvamerkit k\xc3\xa4\xc3\xa4ntyiv\xc3\xa4t 90 astetta vastap\xc3\xa4iv\xc3\xa4\xc3\xa4n ja muuttuivat hiukan yksinkertaisemmiksi,. Tavukirjoitus ilmestyi ehk\xc3\xa4 jo 30000 eaa., viimeist\xc3\xa4\xc3\xa4n_NEWLINE_noin 2900\xe2\x80\x932800 eaa. T\xc3\xa4ll\xc3\xb6in ilmaantui \xc3\xa4\xc3\xa4nne-elementtej\xc3\xa4, kun kuvamerkit alkoivat menett\xc3\xa4\xc3\xa4 alkuper\xc3\xa4ist\xc3\xa4 merkityst\xc3\xa4\xc3\xa4n ja ilmaista \xc3\xa4\xc3\xa4nnett\xc3\xa4._NEWLINE_Tavukirjoitukseksi nuolenp\xc3\xa4\xc3\xa4kirjoitus kehittyi noin 2600 eaa. 2700\xe2\x80\x932500 alettiin kirjoittaa varsinaista nuolenp\xc3\xa4\xc3\xa4kirjoitusta.'